b'\n_START_ARTICLE_\n\xc5\xbdivi mrtveci (TV-serija)\n_START_SECTION_\nPredvajanje\n_START_PARAGRAPH_\nPrva epizoda je bila na sporedu 31. oktobra 2010 na kanalu AMC v Zdru\xc5\xbeenih dr\xc5\xbeavah Amerike. Na podlagi uspeha prve sezone so se vodilni pri AMC odlo\xc4\x8dili, da bodo financirali drugo sezono, dolgo 13 epizod, ki se je za\xc4\x8dela 16. oktobra 2011. Med produkcijo je bil Frank Darabont odpu\xc5\xa1\xc4\x8den, vzrok za kar naj bi bilo var\xc4\x8devanje in Darabontov te\xc5\xbeaven temperament. Na vodilnem polo\xc5\xbeaju ga je zamenjal izvr\xc5\xa1ni producent Glen Mazzara. \xc5\xbde po dveh epizodah je AMC oznanil tretjo sezono, premiera katere je bila 14. oktobra 2012. V \xc4\x8detrti sezoni (2013\xe2\x80\x9314) je Mazzaro zamenjal Scott Gimple. Trenutno je v teku osma sezona, ki se je za\xc4\x8dela oktobra 2017.\n_START_SECTION_\nPriznanja\n_START_PARAGRAPH_\nSerijo so dobro sprejeli tako gledalci kot kritiki. Med drugim je bila leta 2011 nominirana za zlati globus za najbolj\xc5\xa1o dramsko serijo, prejela pa je primetime emmyja za li\xc4\x8denje. Prvo epizodo tretje sezone si je ogledalo 10,9 milijona gledalcev, kar je rekord za televizijske serije leta 2012.'